REPUBLIKA SRPSKA

OPŠTINA UGLJEVIK

NAČELNIK OPŠTINE

Broj: 02/7-404-71/22

Datum; 18.07.2022.godine

Na osnovu člana 82.stav 3.Zakona o lokalnoj samoupravi (“Službeni glasnik RS”, broj: 97/16), člana 70., 88. I 89. Zakona o javnim nabavkama BiH (“Službeni glasnik BiH” broj39/14), i prijedloga Komisije za javnu nabavku, Načelnik Opštine Ugljevik,donosi sljedeću

***ODLUKU***

***o izboru najpovoljnijeg ponuđača***

Član 1.

Prihvata se prijedlog Komisije za izbor najpovoljnijeg ponuđača u konkurentskom postupku za nabavku radova na izgradnji potpornog zida I betonskog kanala pored puta C.Brdo-D.Krćina, i ugovor se dodjeljuje ponuđaču DOO „ Jović S&D“ Ugljevik, Radomira Arsenovića 10, 76330 Ugljevik za ponuđenu cijenu u iznosu od 13.626,30KM KM bez zaračunatog PDV-a, kao najbolje ocijenjenu ponudu.

Član 2.

Prijedlog ugovora o nabavci radova dostaviće se na potpis izabranom ponuđaču po proteku roka od 10 (deset) dana, računajući od dana kada su svi ponuđači obaviješteni o izboru najpovoljnije ponude.

Odabrani ponuđač je dužan da u roku od 5 (pet) dana od dana prijema Odluke o izboru najpovoljnijeg ponuđača fizički dostavi na protokol ugovornog organa dokaze tražene tačkom 4.1. tenderske dokumentacije (Aneks 4), kod nadležnog organa za član 45. Zakona o javnim nabavkama BiH („Sl.glasnik BiH“, broj 39/14).

Član 3.

Ova Odluka stupa na snagu danom donošenja i dostavlja se svim ponuđačima koji su učestvovali u postupku javne nabavke, u skladu sa članom 71.stav 2. Zakona o javnim nabavkama.

Član 4.

Ova Odluka će se objaviti na web-stranici [www.opstinaugljevik.net](http://www.opstinaugljevik.net), istovremeno s upućivanjem ponuđačima koji su učestvovali u postupku javne nabavke, u skladu sa članom 70.stav 6. Zakona o javnim nabavkama.

**O b r a z l o ž e nj e**

Postupak javne nabavke radova na na izgradnji potpornog zida I betonskog kanala pored puta C.Brdo-D.Krćina, pokrenut je Odlukom o pristupanju postupku javne nabavke radova broj: 02/7-404-71/22 od 21.04.2022.godine.

Javna nabavka je sprovedena putem konkurentskog zahtjeva za dostavu ponuda.

Broj obavještenja: 894-7-3-40-3-42/22 od 13.05.2022.godine.

Poziv za konkurentski zahtjev je upućen sledećim dobavljačima:

1.D.O.O. „GRAĐEVINAR“ UGLJEVIK,

2. DOO„INTER GRADNJA“ UGLJEVIK i

3.D.O.O. „MONT GRADNJA“ UGLJEVIK.

Komisija za javnu nabavku imenovana je Rješenjem broj: 02/7-404-71/22 od 25.05.2022.godine.

Komisija je dana 07.04.2022.godine dostavila Zapisnik o pregledu i početnoj ocjeni i Zapisnik o konačnoj ocjeni ponuda broj 02/7-404-71/22 od 15.07.2022.godine sa preporukom o izboru najpovoljnijeg ponuđača.

Komisija je izvršila pregled i ocjenu kvalifikovanosti ponuđača, o čemu je sačinila odgovarajuće zapisnike, u kojima je utvrđeno sljedeće:

-da je ukupan broj pristiglih ponuda 7 (sedam),

-da je blagovremeno zaprimljena 7 (sedam) ponude,

-da nema neblagovremeno zaprimljenih ponuda.

-da su ponude dostavili sledeći ponuđači:

1. DOO „Kula Mont“ Zenica,

2.DOO „Astra Plan“ Brčko,

3.DOO „ Jović S&D“ Ugljevik,

4.DOO „Gagi Transport“ G.Trnova,

5.DOO „Mont-Gradnja“ Ugljevik,

6.DOO „Inter-Gradnja“ Ugljevik i

7.DOO „XD“ G.Trnova.

Komisija je dalje zapisnički utvrdila da ponude ponuđača: DOO „Kula Mont“ Zenica,DOO „Astra Plan“ Brčko ,DOO „ Jović S&D“ Ugljevik,DOO „Gagi Transport“ G.Trnova,DOO „Mont-Gradnja“ Ugljevik ,DOO „Inter-Gradnja“ Ugljevik i DOO „XD“ G.Trnova su prihvatljive ponude prema obliku, sadržaju i potpunosti.

**Ponuđač:** DOO „XD“ G.Trnova nije ispunio uslove tražene Tenderskom dokumentacijom iz tačke 4.2.Sposobnost za obavljanje profesionalne djelatnosti (član 46. Zakona)

4.2.1. Što se tiče sposobnosti za obavljanje profesionalne djelatnosti ponuđači moraju biti registrovani za obavljanje djelatnosti koja je predmet javne nabavke.

4.2.2. U svrhu dokazivanja profesionalne sposobnosti ponuđači trebaju uz ponudu dostaviti dokaz o registraciji u odgovarajućim profesionalnim ili drugim registrima zemlje u kojoj su registrovani ili da osiguraju posebnu izjavu ili potvrdu nadležnog organa kojom se dokazuje njihovo pravo da obavljaju profesionalnu djelatnost, koja je u vezi s predmetom nabavke.

- za ponuđače iz BIH: Ponuđač u svrhu dokaza o ispunjavanju uslova iz člana 46. Zakona dužan je dostaviti Aktuelni izvod iz sudskog registra ili izjavu/potvrdu nadležnog organa iz koje se vidi da je ponuđač registrovan za obavljanje djelatnosti koja je predmet ove nabavke i iz koje se vidi podatak o licima koja su ovlaštena za zastupanje privredbog subjekta.

- za ponuđače čije je sjedište izvan BIH: odgovarajući dokument koji odgovara zahtjevu iz člana 46. Zakona, a koji je izdat od nadležnog organa, sve prema važećim propisima zemlje sjedišta ponuđača/zemlje u kojoj je registriran ponuđač.

Dostavljeni dokazi se priznaju, bez obzira na kojem nivou vlasti su izdati.

4.2.3. Dokazi koji se dostavljaju moraju biti originali ili ovjerene kopije.

4.2.4. U slučaju da se ne dostave navedeni dokazi sposobnosti obavljanja profesionalne djelatnosti iz ove tačke TD ili se ne dostave na način kako je naprijed traženo, ponuđač će biti isključen iz daljeg učešća zbog neispunjavanja navedenih uslova za kvalifikaciju.

Obzirom da u Aktuelnom izvodu iz sudskog registra broj akta:059—RegZ-22-000 953 od 05.05.2022.godine nije upisana djelatnost subjekta upisa koja se odnosi radove iz predmetne nabavke, odnsono djelatnost ponuđača se ne odnosi na bilo kakve radove.

Kako je postupak javne nabavke strogo formalnog karaktera, ponuđač je bio obavezan ispuniti postavljeni predmetni uslov i u svrhu ispunjavanja istog dostaviti traženi dokaz, obzirom da isti nije ispunio ovaj uslov, njegova ponuda se ne može smatrati prihvatljivom

**Ponuđači:** DOO „Kula Mont“ Zenica,DOO „Astra Plan“ Brčko ,DOO „ Jović S&D“ Ugljevik,DOO „Gagi Transport“ G.Trnova, DOO „Mont-Gradnja“ Ugljevik, DOO „Inter-Gradnja“ Ugljevik su kvalifikovani ponuđai sa prihvatljivim ponudama**.**

Obzirom da je tačkom 7.15 tenderskog dokumenta predviđeno provođenje E-aukcije Komisija za otvaranje,pregled, ocjenu i upoređivanje ponuda u konkurentskom postupku za nabavku radova na izgradnji potpornog zida I betonskog kanala pored puta C.Brdo-D.Krćina, imenovana Rješenjem Načelnika Opštine broj: 02/7-404-71/22 od 25.5.2022.godine, nakon pregleda dostavljenih ponuda izvršila je početnu ocjenu ponuda navedenih ponuđača a kako je to prethodno naznačeno u tački 19. zapisnika. U skladu sa odredbom članom 4. (Zakazivanje i početak E-aukcije) Pravilnika o uslovima i načinu korištenja E-aukcije (Službeni glasnik BiH broj 66/16), Ugovorni organ će zakazati E-aukciju za predmetnu nabavku.

Nakon provedene e-aukcije, tj. dostavljenog izvještaja o toku i završetku e-aukcij od 13.07.2022 u 15 h 16min i 00sek časova Komisija je primjenjujući kriterij za dodjelu ugovora iz tačke 5.8. Tenderske dokumentacije „najniža cijena prihvatljive ponude“ sačinila rang listu, kako slijedi:

|  |  |  |
| --- | --- | --- |
| Naziv ponuđača | | Konačna cijena ponude nakon provedene e-aukcije |
|
| 1 | „Jović S&D“ d.o.o. Ugljevik | 13.626,30KM |
| 2 | “Inter-Gradnja” DOO Ugljevik | 13.641,44KM |
| 3 | „Astra Plan“ DOO Brčko | 16.015,16KM |
| 4 | „Mont Gradnja“ DOO Ugljevik | 16.859,02KM |
| 5 | „Gagi Transport“ DOO G.Trnova | 17.253,04KM |
| 6 | Društvo za proizvdnju , trgovinu i usluge „Kula Mont“ DOO Zenica | 24.530,40KM |

Komisija za javnu nabavku u konkurentskom postupku za nabavku radova na izgradnji potpornog zida I betonskog kanala pored puta C.Brdo-D.Krćina, imenovana Rješenjem Načelnika Opštine 02/7-404-71/22 od 25.05.2022, predložila je da se Ugovor o nabavci radova dodjeli ponuđaču :„Jović S&D“ d.o.o. Ugljevik, Radomira Arsenovića 10, 76330 Ugljevik jer predmetna ponuda je ponuda sa najnižom cijenom, odgovarajuća i dostavljena od strane kvalifikovanog ponuđača.

Ugovorni organ je prihvatio u cjelosti prijedlog Komisije za javnu nabavku.

Iz navedenih razloga, primjenom odredbi člana 64.stav 1. tačka b. Zakona o javnim nabavkama BiH (Službeni glasnik BiH 39/14) i tačke 5.8.tenderske dokumentacije, odlučeno je kao u članu 1. ove Odluke.

**PRAVNA POUKA:**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se podnosi putem ovog ugovornog organa u dovoljnom broju primjeraka, a koji ne može biti manji od tri, kako bi mogla biti uručena izabranom ponuđaču, kao i drugim strankama u postupku, direktno na protokol ugovornog organa u šalter salu Opštinske uprave Opštine Ugljevik ili preporučenom pošiljkom.

U prilogu ove odluke dostavljamo:

-Zapisnik o pregledu i ocjeni ponuda,

-Izvještaj o toku i završetku e-aukcije i

- Zapisnik o konačnoj ocjeni ponuda.

Odsjek za javne nabavke,

investicije i nadzor NAČELNIK OPŠTINE \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Miroslav Mirković,dipl.inž. Vasilije Perić, dipl.ecc.

Dostavljeno:

1.svim učesnicima u postupku,

2.u spis i

3.Odsjeku za poslove skupštine i ljudske resurse na objavu.-